cyanic-selkie/wikianc huggingface dataset:
Perunkirjoitus
Perunkirjoituksen järjestäminen
Perunkirjoitustilaisuuteen on lain mukaan kutsuttava kaikki pesän osakkaat. Perunkirjoituksen toimittaa kaksi uskottua miestä, joiden tehtävänä on omaisuuden luettelointi ja varojen arvottaminen niiden kuolinhetken käypään arvoon. Henkilön, joka ilmoittaa pesän varat ja velat uskotuille miehille, on perukirjaan tehtävä valaehtoinen vakuutus siitä, että annetut tiedot ovat oikeita. Perunkirjoituksen toimituttamisen laiminlyönti voi ääritapauksessa aiheuttaa osakkaille henkilökohtaisen velkavastuun vainajan veloista. Perunkirjoituksessa laaditaan perukirja, jolla on kolme pääasiallista tehtävää:
Perukirja on toimitettava kuukauden kuluessa perunkirjoituksesta sen paikkakunnan verovirastolle, jolla kuollut henkilö on ollut kirjoilla, tai sähköisesti OmaVero-palveluun. Omaisuus, joka on jäänyt velkojen maksamisen jälkeen, jaetaan perillisten kesken perinnönjaossa, ja siitä on maksettava perintövero, jonka suuruus riippuu sukulaisuussuhteesta sekä jääneen omaisuuden koosta. Jos perunkirjoituksen toimittamisen jälkeen löytyy uutta omaisuutta tai velkoja, on toimitettava täydennysperunkirjoitus.
Kurt Elimä
thumb|250px|Ruotsalainen mäkihyppääjä Kurt Elimä 1960-luvulla otetussa kuvassa. Kurt "Kurre" Sigvard Elimä (s. 24. elokuuta 1939 Närke, Korpilombolo) on entinen ruotsalainen mäkihyppääjä.
Kurt Elimäe aloitti uransa isänsä tekemässä Malmivaaran hyppyrimäessä, jonka rakensi hänen isänsä Lorenz. Tällöin hänen seuransa oli Koskullskulle AIF. Myöhemmin hän edusti IFK Kiirunaa.
Elimän kansainvälinen ura ajottui vuosille 1963–1968. Hän osallistui vuodenvaihteen 1963–1964 Saksan-Itävallan mäkiviikolle ja saavutti Garmisch-Partenkirchenin uuden vuoden kisassa 6. sijan. Hän sijoittui helmikuussa Innsbruckin talviolympialaisissa 1964 pienessä mäessä seitsemänneksi ja isossa mäessä sijalle 29. Vuoden 1965–1966 Saksan-Itävallan mäkiviikolla sen Bischofshofenin osakilpailussa hän sijoittui neljänneksi. Hän osallistui myös vuoden 1968 talviolympialaisiin ja sijoittui niin normaalimäessä kuin isossa mäessä sijalle 37. Ruotsin mestaruuden hän voitti kaikkiaan viisi kertaa eli vuosina 1963–1965, 1967 ja 1969.
Uransa jälkeen 1970-luvulla Elimä toimi mäkivalmentajana. Valmennettaviin kuului muun muassa Jan Boklöv, joka tuli tunnetuksi uuden hyppytyylin käyttäjänä. Hänen nuorempi veljensä Lennart Elimä oli myös kansainvälisen tason mäkihyppääjä, joka voitti Ruotsin mestaruuksia 1970-luvun lopulla.
Pålsträsket
Pålsträsket on matala, karu ja kirkasvetinen metsäjärvi Inkoon ja Lohjan rajalla läntisellä Uudellamaalla. Sen pinta-ala on 12,1 hehtaaria. Etäisyys Lohjan keskustasta on 14 kilometriä etelälounaaseen.
Maantiede
Pålsträsketin länsi–itäsuuntainen pituus on 800 metriä. Saaria ei ole, rantaviiva mutkittelee loivasti, joten järvessä on useita pieniä lahtia ja niemiä. Järveä ympäröi metsämaa, Lohjan alueella pohjoisrannalla on jonkin verran asutusta, myös kaakkoisella rannalla Inkoon alueella on pientaloja. Oxberget Pålsträsketin etelärannalla kohoaa yli 80 metriä merenpinnan yläpuolelle.
Pålsträsket (22.006.1.007) kuuluu Kyrkån valuma-alueeseen (22.006), joka on kolmannen jakovaiheen vesistö Siuntionjoen vesistössä (22). Kyrkån alueeseen kuuluu kahdeksan vähintään hehtaarin laajuista vakavettä, joista Pålsträsket on toiseksi laajin. Hemträsket on laajin ja Fårträsk kolmanneksi laajin.
Pålsträsket on kuudenneksi laajin Inkoon noin 30:stä vähintään hehtaarin laajuisesta järvestä.
Joe Meek
Robert George "Joe" Meek (5. huhtikuuta 1929 – 3. helmikuuta 1967) oli englantilainen tuottaja ja lauluntekijä. Hänen tunnetuimpia teoksiaan on The Tornadosin esittämä "Telstar" (1962), joka nousi Billboard Hot 100 -listan ykkössijalle ja pysyi Britannian singlelistan kärjessä viisi viikkoa.
Meek julkaisi myös oman konseptialbuminsa I Hear a New Worldin. Hänelle myönnettiin Ivor Novello -palkinto.
Meek kieltäytyi yhteistyöstä David Bowien ja The Beatlesin kanssa. Jälkimmäisen tuotantoa hän kuvasi "meteliksi" ja "toisten esittäjien jäljittelyksi". Hän ei myöskään sietänyt Rod Stewartia. Tom Jonesin kanssa hän oli yhteistyössä jo ennen tämän nousemista maailmanmaineeseen.
Sairaus ja itsemurha
Meekin elämän loppua varjostivat mielenterveysongelmat. Hän kärsi pahenevista psykoottisista oireista, päihteiden ongelmakäytöstä ja masennuksesta. Hän oli vakuuttunut siitä, että Decca Records kätki hänen tapettiensa taakse mikrofoneja varastaakseen hänen ideansa. Hänelle kehittyi myös pakkomielle kuolemaa ja kuoleman jälkeistä elämää kohtaan. Hän vei esimerkiksi nauhoja hautausmaalle voidakseen kuulla ääniä "haudan takaa". Erityisesti häntä kiehtoivat edesmenneet rock'n'roll-muusikot, kuten Buddy Holly, jonka kanssa hän oletti voivansa kommunikoida. Lisäpaineita hänelle toi hänen häpeälliseksi kokemansa homoseksuaalisuus.
Meek ampui vuokraemäntänsä Violet Shentonin ja itsensä Buddy Hollyn kuoleman 8-vuotispäivänä 1967. Teossa käytetyn kertalaukaushaulikon omisti muusikko Heinz Burt, jolla ei kuitenkaan ollut osuutta veritekoon.
Karagandan alue
Karagandan alue on hallinnollinen alue Kazakstanin keskiosassa. Siellä on arviolta 1 385 037 asukasta (vuonna 2016) ja sen pinta-ala on 428 000 neliökilometriä. Alueen pääkaupunkina toimii Karaganda.
Maantiede
Idässä alue rajoittuu Balhašjärveen, jonka tilasta ollaan huolestuneita, sillä se kutistuu Araljärven tapaan veden liikakäytön vuoksi.
Historia
Alue muodostettiin 10. maaliskuuta 1932 päähallintopaikkanaan Petropavlovsk. 29. heinäkuuta 1936 siitä lohkaistiin Pohjois-Kazakstanin alue, jossa oli 25 piiriä. 3. elokuuta 1936 alkaen päähallintopaikaksi muutettiin Karaganda. Vuonna 1973 Karagandan alueesta lohkaistiin eteläosa ja muodostettiin Džezkazganskin alue, joka nykyisin vuoden 1997 rajoin yhdistettiin jälleen Karagandan alueeseen. Neuvostoaikoina Karakandan alueella toimi gulag-pakkotyöleiri, jonne päätyi myös suomalaisia sotavankeja.
Väestö
Alue on historiansa takia eräs Kazakstanin etnisesti monimuotoisimpia. Koko alueen väestöstä kazakkeja on 43 prosenttia. Venäläiset ovat toiseksi suurin ryhmä. Ennen Kazakstanin itsenäistymistä saksalaiset olivat huomattavan suuri ryhmä, mutta nämä siirtyivät sittemmin suurin joukoin paluumuuttajiksi Saksaan. Alueen pääkaupungissa Karagandassa kazakkien osuus väestöstä on noin kolmannes, joista vain puolen arvioidaan osaavan puhua kazakin kieltä. Jezqazğan puolestaan on kazakkienemmistöinen 55 prosentin osuudella. Muita alueen kaupunkeja ovat Karagandan lähellä sijaitseva Temirtaw, Balhašjärven rannalla sijaitseva Balhaš sekä Jezqazganin vieressä sijaitseva Sätbajev.
Eila Kumpuniemi
Eila Kumpuniemi on Ranualta kotoisin oleva suomalainen veteraaniurheilija ja voimanostaja. Kumpuniemellä ja hänen aviomiehellään Veli Kumpuniemellä on yhteensä lähes 300 SM-kilpailujen ja sitä korkeampien kisojen mitalia. Eila Kumpuniemi on valittu EPF Hall Of Fameen.
Vuonna 2016 hän voitti maailmanmestaruuden Tallinnassa masters-voimanoston MM-kilpailuissa. Samana vuonna Tšhekin Plzenissä käydyissä voimanoston masters-sarjan EM-kilpailuissa hän teki uuden Suomen ennätyksen ja voitti tuloksellaan Euroopan mestaruuden masters-sarjassa. 70-vuotiaiden 52-kiloisten sarjassa kisannut Kumpuniemi nosti yhteistuloksen 258,5 kilogrammaa. Hän teki jalkakyykyssä tuloksen 98,5 kiloa, penkkipunnerruksessa 50,0 kiloa ja maastavedossa 110,0 kiloa. Jalkakyykyssä hän paransi puolella kilolla omissa nimissään ollutta ikäluokan maailmanennätystä. Hän oli kilpailun aikaan 73-vuotias.
Stephen Brookfield
Stephen Brookfield (s. 1949 Liverpool) on englantilainen aikuiskasvatuksen tutkija ja Minneapolisissa/St. Paulissa (Minnesota, USA) toimivan St. Thomasin yliopiston professori. Brookfield syntyi työväenluokkaiseen perheeseen, menestyi koulussa kohtalaisen huonosti ja pääsi yliopistoon vain hädin tuskin. Yliopisto- ja etenkin tohtoriopinnot olivat kuitenkin antoisat ja avasivat portit akateemiselle uralle.
Brookfield on yksi aikuiskasvatuksen tunnetuimpia tutkijoita maailmassa ja julkaissut alaltaan useita kirjoja ja tutkimuksia. Hän aloitti yliopistouransa Englannissa täydennyskoulutustehtävissä, oli vuoden tutkijana Kanadassa ja palasi lyhyeksi ajaksi kotimaahansa, josta matkusti takaisin uudelle mantereelle New Yorkin kaupungissa sijaitsevaan Columbian yliopistoon. Siellä hän toimi kymmenen vuotta kunnes muutti perhesyistä Minnesotaan ja sai ansioituneen yliopistoprofessorin (Distinguished University Professor) paikan yksityisestä St. Thomasin yliopistosta. Tässä yliopistossa on Yhdysvaltain ainoa kriittisen pedagogiikan tohtorikoulu.
MtPaint
thumb|mtPaint Debianissa thumb|mtPaint OpenBSD:ssä
Dera Ghazi Khanin piirikunta
Dera Ghazi Khanin piirikunta (pandžabiksi ja, ) on yksi Pakistanin Punjabin provinssin 36 piirikunnasta. Piirikunta rajautuu pohjoisesta Dera Ismail Khanin piirikuntaan, etelästä Rajanpurin piirikuntaan ja idästä Indus-jokeen, joka erottaa sen Muzaffargarhin ja Layyahin piirikunnista. Lännessä Dera Ghazi Khanin erottaa Balochistanin provinssista Sulaiman-vuorijono.
Derajatin alue Keski-Pakistanissa saa nimensä Dera Ghazi Khanin, Dera Ismail Khanin ja Dera Fateh Khanin kaupungeista. Derajat liitettiin brittien hallintaan vuonna 1849 toisen sikhisodan tuloksena ja se jaettiin Dera Ismail Khanin ja Dera Ghazi Khanin piirikuntiin. Kun Pakistan erotettiin Intiasta vuonna 1947, monet alueen hinduista muuttivat Intian puolelle, erityisesti Delhiin.
Rajanpurin piirikunnan alue kuului alun perin Dera Ghazi Khaniin, mutta se erotettiin myöhemmin omaksi piirikunnakseen.
McLaren Automotive
McLaren Automotive (aiemmin McLaren Cars) on brittiläinen yritys, jonka Ron Dennis perusti vuonna 1990 kehittämään ja valmistamaan Formula 1 -kilpa-autoihin perustuvia katuautoja. McLaren Automotive on fuusioituma aiemmista yhtiöistä McLaren Cars ja McLaren Composites (komposiittirakenteiden suunnittelua ja tuotantoa). Yhtiö toimii läheisessä yhteistyössä kuuluisan Team McLaren -F1-kilpatallin kanssa ja on osa laajempaa McLaren Group -yritysryhmää. Yhtiön tunnetuin tuote on 1990-luvun superauto McLaren F1.
McLaren F1
thumb|260px|McLaren F1 Yrityksen ensimmäinen tuote oli McLaren F1 -urheiluauto, tai ns. superauto, joka vuonna 1992 tuotannon alkuvaiheessa maksoi noin 640 000 silloista Englannin puntaa (noin 1 150 000 Yhdysvaltain dollaria). F1 oli kolmen istuttava Coupé, jossa kuljettaja istui keskellä ja matkustajat kuljettajan molemmin puolin. Autossa oli BMW:n suunnittelema ja valmistama 6064 kuutiosenttimetrin V12-moottori, joka tuotti 627 hevosvoimaa (461 kW).
Hieman karsittu ja kevyempi, sekä entistä tehokkaampi F1 LM -malli esiteltiin vuonna 1995, jota seurasi luksusmalli GT vuonna 1997. Kilparatamalli GTR:ää valmistettiin vuodesta 1995 vuoteen 1997. LM- ja GT-mallit eivät tiettävästi olleet yleisesti myynnissä.
Mercedes-Benz SLR McLaren
thumb|260px|Mercedes-Benz SLR McLaren Vuonna 1999 McLaren Cars ja DaimlerChrysler tekivät sopimuksen Mercedes-Benz SLR McLaren -urheiluauton kehittämisestä ja valmistamisesta. DaimlerChrysler myös toimittaa moottorit Mercedes-Benz -nimellä Team McLaren F1-tiimille.
Veikko Kyander
thumb|Veikko Kyanderin suunnittelema Hakkapeliittapatsas (1932) [[Tammelan kirkko|Tammelan kirkon edessä Tammelassa Lounais-Hämeessä.]] Veikko Kaarlo Ernesti Kyander (23. syyskuuta 1885 Pieksämäki – 6. kesäkuuta 1971 Helsinki) oli suomalainen arkkitehti.
Kyanderin suunnittelemia ovat Oulun diakonissalaitoksen sairaala (1936) Oulussa ja sen myöhempi laajennus. Tammelaan Lounais-Hämeessä Kyander suunnitteli vuonna 1948 valmistuneen kotiseututalo Lounais-Hämeen pirtin Suujärven rannalla Saaren kansanpuistossa ja Tammelan kirkon eteen vuonna 1932 pystytetyn Hakkapeliittapatsaan.
Mikael Höckert
Mikael Höckertin vanhemmat olivat valtiokonttorin johtaja, valtioneuvos John Höckert (1849–1914) ja Hulda Sigrid Hjelt. Hän pääsi ylioppilaaksi vuonna 1900, valmistui Suomen Liikemiesten Kauppaopistosta 1906 ja opiskeli sitten kieliä Tallinnassa, Englannissa ja Ranskassa.
Höckert oli aluksi työssä valtiokonttorissa ja 1906–1909 Kansallis-Osake-Pankissa. Hän toimi sitten prokuristina pankkiiriliike E. Winckelmann & Co:n palveluksessa 1909-1912 ja arvopaperiosaston päällikkönä Helsingin Osakepankissa 1913. Vuonna 1914 hänestä tuli yksi pankkiiriliike Viktor Tavaststjerna & Co:n osakkaista ja johtajista ja vuonna 1917 hän perusti pankkiiriliike Mikael Höckert & Co:n. Höckert omisti Fabianinkatu 27:ssa toimineen pankkiiriliikkeen vuoteen 1961 saakka.
Höckert oli mukana perustamassa Tampereen Trikootehdas Oy:tä vuonna 1907 ja oli mukana sen johtotehtävissä vuoteen 1917 saakka. Hän oli mukana osakkaana Ab Granitissa, Keravan tiilitehtaassa (Aktiebolaget Kervo Tegelbruk) ja Oy Hultmanin panimoissa sekä oli tilintarkastajana useissa muissa yhtiöissä. Höckert oli Helsingin pörssin jäsenenä vuodesta 1912 ja jäsenenä pörssikomiteassa 1920–1938. Hän toimi Helsingin kaupungin inventoimismiehenä 1912–1918. Hän oli myös Bolivian kunniakonsulina Suomessa vuodesta 1924 alkaen.
Höckert kuului Helsingin suojeluskunnan Old Boys-osastoon, Pelikanerna-voimistelukerhoon ja Espoon purjehdusseuraan.
Mikael Höckert oli naimisissa Walborg Emilia Lindegrénin kanssa. Heidän poikansa oli talvisodassa kaatunut kestävyysjuoksija ja olympiavoittaja Gunnar Höckert. Toinen heidän pojistaan Lars Mikael Höckert (1910–1944) kaatui jatkosodan aikana 26. kesäkuuta 1944. Mikko Höckertin veli oli jääkärieläinlääkintäluutnantti Oskar Arne Höckert (1890-1918).
Kyyros Suuri
Kyyros II eli Kyyros Suuri (noin 576–529 eaa. ) oli Persian kuningas. Kyyros kuului Akemenidien hallitsijasukuun, joka hallitsi Persiaa vuosina 648–330 eaa. Kyyroksen aikana Persiasta tuli suurvalta, joka ulottui Lähi-idästä Intiaan. Häntä pidetään Persian ensimmäisenä merkittävänä kuninkaana.
Kyyroksen elämää koskevat tiedot ovat peräisin babylonialaisista kronikoista, kreikkalaisilta historioitsijoilta ja muutamista Raamatun kohdista.
Historiankirjoissa käytetty nimi Kyyros on kreikkalainen (Kυρoς) versio hänen persiankielisestä nimestään Korouš tai Khorvaš. Vanhoissa raamatunkäännöksissä nimi esiintyy myös muodossa Koores.
Elämä
thumb|250px|Kyyroksen hautaholvi [[Pasargadaen kaupungin raunioilla. Aleksanteri Suuri vieraili haudalla osoittamassa kunnioitusta Kyyrokselle valloitettuaan Persian. ]]
Kyyros oli kuningas Kambyses I:n poika. Kambyses kuului Persiaa pitkään hallinneeseen Akemenidien hallitsijasukuun. Kambyses I hallitsi yhdessä sukulaisensa Arsameen kanssa Anshan pientä kuningaskuntaa, joka oli suuremman Median alainen. Kun Kambyses kuoli vuonna 559 eaa., Kyyros nousi kuninkaaksi ja ilmeisesti syrjäytti vielä elossa olleen Arsameen pois vallasta. Kreikkalaisen historioitsijan Herodotoksen mukaan Kyyros joutui jo nuorena poliittisen vehkeilyn uhriksi ja hänet yritettiin tappaa heti hänen synnyttyään. Kyyroksen nuoruudesta kerrottiin legendaa, jonka mukaan hän eli nuoruutensa karjankasvattajan poikana. Vasta myöhemmin hänen vartuttuaan kävi ilmi, että hän oli kuningas, kun kylän lapset asettivat Kyyroksen kuninkaakseen. Tätä Herodotoksen esittämää kertomusta Kyyroksen nuoruudesta pidetään legendana.
Kyyroksella oli kaksi poikaa: Kambyses ja Smerdis. Tyttäriä hänellä oli useita, joista Atossa meni naimisiin Dareios I:n kanssa, ollen Kserkses I:n äiti. Herodotoksen mukaan Kyyros kuoli taistelussa massagetteja vastaan.
Kreikkalainen filosofi Ksenofon on kirjoittanut Kyyroksen nuoruudesta fiktiivisen kertomuksen, jonka kreikankielinen nimi on Kyropaidea eli Kyyroksen kasvatus. Ksenofon kuvailee teoksessa nuoren prinssin kasvatusta. Teoksessa nuorta prinssiä opetetaan pettämään vihollisiaan ja tavoittelemaan valtaa kaikin tavoin. Kyseinen teos toimi esimerkkinä niin Aleksanteri Suurelle kuin Niccolò Machiavellinkin teokselle Ruhtinas. Esimerkkinä Kyyroksen poliittisista taidoista pidetään Vähän-Aasian kreikkalaisten kaupunkien ja Babylonian veretöntä valloitusta.
Persepoliista tehdyt arkeologiset löydöt osoittavat, että Kyyroksen aikana Persian valtionuskontona toimi zarathustralaisuus, joka on Lähi-idän vanhin monoteistinen (yksijumalainen) uskonto ja oli Persian valtakautena laajalti Lähi-idässä valtauskonto.
Valloitukset
thumb|240px|Kyyros sallii juutalaisten palata [[Babylonin vankeus|Baabelin vankeudesta Jerusalemiin ja rakentaa uudelleen kaupungin ja temppelin. Jean Fouquetin (1470–1475) kuvitusta.]]
Kyyros loi Suur-Persian valtakunnan, joka on alueellisen suuruutensa puolesta verrattavissa ainoastaan Rooman imperiumiin ja Aleksanteri Suuren luomaan valtakuntaan, sekä Umaijadien kalifaattiin ja Abbasidien dynastiaan. Valtakunta ulottui Lähi-idästä aina Intiaan asti. Valloitettuaan Persian Aleksanteri Suuri osoitti kuninkaalle kunnioitustaan vierailemalla tämän hautamonumentilla. Persian suurkuningas valloitti valtakaudellaan Babylonian, Median ja Lyydian valtakunnat.
Kyyroksen odotettiin edeltäjiensä tavoin tunnustavan meedialaisten ylivallan valtakunnassaan, sillä hänen hallitsemansa Anshan sijaitsi Persiassa, joka taas kuului mahtavaan Meedian valtakuntaan. Kyyros oli kuitenkin kunnianhimoinen mies, ja hän kokosi muut Persian kansat kapinaan meedialaisia vastaan. Vuonna 550 eaa. Meedian kuningas Astyages lähetti sotajoukkonsa Persiaan taltuttamaan persialaisten kapinaa, mutta yritys epäonnistui ja persialaiset valloittivat koko Meedian. Kyyros tiesi, että meedialaiset olivat kreikkalaisten sukulaiskansa, ja alkoi järjestelmällisesti värvätä meedialaisia palvelukseensa kohottaakseen hallintonsa sivistystasoa.
Kroisoksen kukistuttua Kyyros aloitti sotaretken Babyloniaa vastaan. Vuonna 539 eaa. hän kukisti babylonialaiset ja otti itselleen uuden tittelin Babylonian kuningas, Sumerin ja Akkadin kuningas. Kun Kyyroksen kenraali Gobryas marssi joukkoineen lokakuun 13. päivänä 539 Babyloniaan, oli Mardukin papisto persialaisten puolella. Kyyros lahjoi Babylonin kaupungin papiston, joka oli vehkeillyt omaa kuningastaan vastaan jo ennen hyökkäystä. Kyyros oli kukistanut suurimman vihollisensa. Valloitettuaan Median, Lyydian, Babylonian, Kyyros jakoi Vähästä-Aasiasta Indukselle ulottuvan valtakuntansa maakuntiin, joita kutakin johti satraappi.
Herodotoksen esittämän kertomuksen mukaan suurista valloitusretkistä huolimatta Persian suurkuningas kuoli kukistaessaan pientä heimokapinaa. Vuonna 530 Saka-heimo nousi Arakses-virran luona kapinaan Persian valtakuntaa vastaan. Kyyros lähti itse kukistamaan kapinaa ja kuoli heimon kuningattaren virittämään ansaan.
Vanha testamentti
Kyyros esiintyy myös Raamatun Vanhassa testamentissa. Kuninkaalla on tärkeä asema juutalaisten historiassa. Vanhan testamentin mukaan Kyyros vapautti juutalaiset pakkosiirtolaisuudesta ja antoi heille luvan rakentaa Jerusalemin temppelin uudelleen. Juutalaiset pitivät Persian kuningasta kansan vapauttajana. Kyyroksen suvaitsevainen uskontopolitiikka oli poliittisesti järkevää, sillä sen avulla hän saavutti valloittamiensa kansojen arvostuksen.
Kyyros esiintyy Raamatussa sekä Esran kirjassa että Jesajan kirjassa. Jesajan kirjan mukaan Jumala voiteli Kyyroksen kuninkaaksi Israelin kansan tähden ja todistaakseen ettei ole olemassa muita jumalia. Jesajan kirjan (45:1) kreikkalainen käännös käyttää Kyyroksesta kreikan kielen sanaa Χριστος, joka tarkoittaa valittua tai voideltua kuningasta. (ks. Kristus)
Kyyroksen sylinteri
thumb|Kyyroksen sylinteri [[British Museumissa.]] thumb|Naboniduksen sylinteri [[British Museumissa.]] Brittiläis-assyrialainen arkeologi Hormuzd Rassam löysi vuonna 1879 Babyloniasta nuolenpääkirjoituksella varustetun savisylinterin, joka on peräisin Kyyroksen hallituskaudelta, Babylonian valloituksen alkuajoilta. Sylinterin tekstin alussa kuvataan Babylonian syrjäytettyä hallitsijaa vääränä kuninkaana, sekä ylistetään Kyros Suurta, Babylonian pääjumala Mardukin nimissäkin ja miten Kyyros otti Babylonin kaupungin haltuunsa taisteluitta, nauttien sen asukkaiden suosiosta. Tekstissä Kyyros Suuri puhuttelee sitten kansaa poikkeuksellisesti, sinuttelemalla ja kertoo, miten palauttaa sotien ja Babylonian edellisen kuninkaan väärintekojen melskeissä Babyloniassa ja Mesopotamian alueella vaurioituneet uskontojen temppelit, niiden esineistön ja papistot uskontoihin. Kyyros Suuri myös korjauttaa Babylonian rikkoutuneen muurin ja sallii edellisen, huonon kuninkaan aikana Babyloniaan pakkovietyjen Mesopotamian alueen ihmisten palata kotiseuduilleen, harjoittaa uskontojaan ja kulttuurejaan (tekstissä ei mainita erikseen juutalaisylimystön ja -papiston palauttamista, eikä suoraan muidenkaan Mesopotamiasta länteen päin olevien ihmisten palauttamista). Tekstissä määritellään myös muita oikeuksia. Yhdysvaltain perustuslakia tekemässä olleen Thomas Jeffersonin tiedetään myös perehtyneen Kyyros Suureen ja mahdollisesti ottaanen hänestä vaikutteita
Kyroksen sylinterin ainutkertaisuuden kumosi kuitenkin se että löydettiin liki vastaavan tekstin sisältäviä sylintereitä aiempienkin, Babylonian valloittaneiden muiden tahojen hallitsijoiden ajoilta. Etelä-Irakin suistoalueen kaldealaisten kuningas Marduk-apla-iddina II (722-710 eaa.) sylinteri. Neljä kappaletta kuningas Naboniduksen (555-540 eaa.) sylintereitä kolmesta eri kaupungista. Pidetään mahdollisena että Babylonian pääjumala Mardukin papisto on saattanut olla osallisena sylintereitten teksteissä, etenkin Kyyroksen sylinterin osalta.
Sylinterin tekstistä on myös levitetty osin virheellistä, manipuloitua käännöstä, muun muassa Iranin taannoisen šaahi Mohammad Reza Pahlavin hallinnon toimesta, tämän juhlistaessa 2 500 vuotta kestänyttä iranilaista monarkiaa, jonka katsottiin alkaneen Kyyros Suuren valtakaudella (virheellisessä käännöksessä Babylonian pääjumala Marduk on korvattu iranilaisen yksijumalaisen zarathustralaisuuden Ahura Mazda -jumaluudeksi) ja miten šaahi ylläpitäisi siinä uskonnollista sekularismia.
Joidenkin mielestä Kyyroksen sylinterissä ja sen edeltäjissä on kyseessä vanhin tunnettu ihmisoikeusjulistus. Sen teksti on kopiona YK:ssaja teksti on käännetty kaikille kuudelle Yhdistyneiden Kansakuntien viralliselle kielelle, ja sen määräykset ovat rinnakkain ihmisoikeuksien yleismaailmallisen julistuksen neljän ensimmäisen artiklan kanssa. Sylinterin tekstissä ja Kyyros Suuren hallintolaeissa mm. annettiin tavallisille kansalaisille Persian valtakunnan osissa oikeus haastaa satraappi-vasallikuninkaat tai heidän hallintonsa oikeuteen väärinteoista, mikä oli ennenkuulumatonta oikeutta.
Kyyroksen nykyarvostusta
Kristinuskonnossa nykyajan evakelisissa liikkeissä Kyyrosta arvostetaan, koska hän vapautti juutalaiset Babylonin vankeudesta, antoi heidän palata Jerusalemiin ja rakentaa uudelleen siellä olleen temppelinsä. Tämän ajattelun mukaan Kyyroksen nousu Persian hallitsijaksi oli Jumalan teko.
Isa Rahunen
Isa Katariina Rahunen  (s. 16. huhtikuuta 1993 Kuopio) on suomalainen jääkiekkoilija. Hän on pelipaikaltaan puolustaja. Rahunen on 165 cm pitkä.
Rahunen on voittanut kaksi perättäistä Suomen mestaruutta Oulun Kärppien naisten liigajoukkueen kapteenina vuosina 2017 ja 2018. Vuonna 2019 hän saavutti pronssia. Hän on pelannut seurassa vuodesta 2013 lukien. Isa Rahusen kasvattajaseura on Kalevan Pallo Kuopiosta, jossa hän pelasi SM-sarjaa 2010–2013.
Rahunen on pelannut SM-sarjassa/liigassa 264 runkosarjaottelua, joissa hän on tehnyt 54 ja syöttänyt 126 maalia. Pudotuspelien 58 ottelussa hän on viimeistellyt 12 ja alustanut 22 maalia. Hänet valittiin SM-sarjan parhaaksi pelaajaksi kaudella 2016–2017 sekä parhaaksi puolustajaksi ja ykköstähdistön pelaajaksi kausilla 2016–2017 ja 2017–2018.
Rahunen pelasi Suomen naisten jääkiekkomaajoukkueessa eli naisleijonissa ensimmäisen kerran kaudella 2011–2012. Hän kuului Suomen pronssijoukkueeseen ensimmäisissä aikuisten arvokilpailuissaan, MM-kilpailuissa 2017. Pyeongchangin talviolympialaisissa 2018 hän saavutti pronssia ja Suomen MM-kilpailuissa 2019 hopeaa. Kaikkiaan hän on 5.4.2021 mennessä pelannut 96 naisten maaottelua, joissa hän on tehnyt viisi maalia ja antanut 16 maalisyöttöä. MM-kilpailujen 13 ottelussa hän on syöttänyt yhden maalin ja olympialaisten kuudessa ottelussa kaksi maalia. Hän pelasi alle 18-vuotiaiden MM-kilpailuissa 2009, 2010 ja 2011.
Myös Rahusen äiti pelasi jääkiekkoa.
Siviilielämä
Isa Rahunen opiskeli sairaanhoitajan ammattitutkintoa varten Diakonia-ammattikorkeakoulussa Oulussa. Hän valmistui vuodenvaihteessa 2018. Tätä edeltävästi, oli Rahunen opiskellut lähihoitajaksi.
Kalevi Kalemaa
Kalevi Kalemaa (s. 13. elokuuta 1941 Saarijärvi) on suomalainen kirjailija.
Kalemaa aloitti kirjoittajan uransa 1960-luvulla kirjallisuuskriitikkona, ja myöhemmin hän alkoi tehdä myös teatteriarvosteluja sekä kulttuuriohjelmia radioon. Kalemaan esikuva hänen kirjoittaessa raporttikirjaa Metsien miehet (1975), oli Sara Lidmanin Kaivos.
Kalemaa on kirjoittanut elämäkertateoksia muun muassa Veikko Sinisalosta, Edvin Laineesta, Eino Salmelaisesta, Eetu Salinista, Matti Kurikasta ja Urpo Lahtisesta. Hänen tuotantoonsa kuuluu myös näytelmiä, kuunnelmia, laulutekstejä sekä teatteri- ja järjestöhistoriikkeja. Hän on lisäksi toimittanut useita teoksia; muun muassa kritiikki-, runo- ja kaskukokoelmia.
Nagaoka
Nagaoka on Japanin kaupunki Honshūn saaren pohjoisosassa Chūbun tai Hokurikun alueella Niigatan prefektuurissa. Se sijaitsee Japaninmeren rannikolla prefektuurin pääkaupungin Niigatan eteläpuolella. Kaupungissa on 274 575 asukasta (vuonna 2017) ja sen pinta-ala on 891,06 neliökilometriä. Nagaoka on nimitetty yhdeksi Japanin erityiskaupungeista.
Nagaoka sai kaupunkioikeudet vuonna 1906. Se tuhoutui pahoin toisen maailmansodan pommituksissa, kun 80 prosenttia kaupungista paloi, ja kärsi vahinkoja myös vuoden 2004 Chūetsun maanjäristyksessä. Kaupunki tunnetaan muun muassa elokuun alussa järjestettävästä Nagaoka-matsuri-festivaalista, johon kuuluu suuri ilotulitusnäytös. Nagaokaa palvelevat luotijunayhteys Jōetsu Shinkansen sekä JR Higashi-Nihonin Jōetsu-linja, Shin’etsu päälinja, Echigo-linja ja Iiyama-linja.
Tulen ja jään laulu
Tulen ja jään laulu on yhdysvaltalaisen George R. R. Martinin kirjoittama fantasiakirjasarja, joka on ollut myyntimenestys – sen neljäs osa Korppien kestit saavutti ensimmäisen sijan sekä The New York Timesin että The Wall Street Journalin bestseller-listoilla marraskuussa 2005.
Sarja pyrkii koettelemaan tyylilajin rajoja kuvatessaan patriarkaalisia ja feodaalisia järjestelmiä, ja siinä on yhtäkkisiä ja usein väkivaltaisia juonenkäänteitä sekä monimutkaisia poliittisia juonitteluja. Kirjojen kerronta muistuttaa historiallisten romaanien tyyliä, ja sarjan yhtenä innoittajana on ollut ruusujen sota.
Suomeksi sarjaa julkaisee kustannusosakeyhtiö Kirjava, ja sen on suomentanut Satu Hlinovsky.
Yhdysvaltalainen kaapelitelevisioyhtiö HBO on tuottanut vuodesta 2011 alkaen kirjasarjaan perustuvaa televisiosarjaa, joka on nimetty ensimmäisen kirjan mukaan Game of Thronesiksi. Valtaistuinpeliin perustuva ensimmäinen tuotantokausi esitettiin Yhdysvalloissa keväällä 2011 ja Kuninkaiden koitokseen perustuva toinen kausi keväällä 2012. Kolmas kausi, joka esitettiin vuonna 2013, sekä vuonna 2014 esitetty neljäs kausi perustuvat kolmanteen kirjaan Miekkamyrskyyn.
Kirjasta tehdään muitakin sarjoja, joista House of the Dragon esitettiin vuonna 2022.
Kolme ensimmäistä osaa (1991–2000)
thumb|George R. R. Martin vuonna 1998. Jo ennen Tulen ja jään laulu -sarjan kirjoittamista George R. R. Martin oli menestynyt fantasia- ja tieteiskirjailija sekä tv-käsikirjoittaja. Martin julkaisi ensimmäisen novellinsa vuonna 1971 ja ensimmäisen romaaninsa vuonna 1977. 1990-luvun puoliväliin mennessä hän oli voittanut jo kolme Hugo- ja kaksi Nebula-palkintoa sekä muita palkintoja novelleillaan. Vaikka hänen varhaiset kirjansa oli otettu hyvin vastaan fantasiapiireissä, hänen lukijakuntansa oli verrattain pieni, ja Martin siirtyi työskentelemään käsikirjoittajana Hollywoodiin 1980-luvun puolivälissä. Hän teki etenkin Pelon rajalla -sarjaa vuonna 1986 sekä Kaunotar ja hirviö -sarjaa vuoteen 1990 saakka, mutta kehitti myös omia pilotteja sekä kirjoitti elokuvien käsikirjoituksia. Martin kuitenkin turhautui, kun hänen omia teoksiaan ei toteutettu ja kyllästyi televisiotuotantojen rajoituksiin kuten budjetteihin ja jaksojen pituuksiin, jotka pakottivat hänet karsimaan hahmoja ja leikkaamaan taistelukohtauksia. Tämä sai Martinin palaamaan ensirakkautensa eli kirjojen pariin, joissa hänen ei tarvinnut huolehtia mielikuvituksensa rajoittamisesta. Lapsuudestaan asti ihailemiensa J. R. R. Tolkienin töiden innoittamana hän halusi kirjoittaa korkeaa fantasiaa, mutta hänellä ei ollut mitään tiettyä ideaa.
Vuonna 1991 Martin oli ilman töitä Hollywoodissa ja alkoi kirjoittaa uutta tieteisromaania nimeltään Avalon. Tehtyään kirjaan kolme lukua hän sai elävän idean pojasta, joka näkee miehen mestattavan ja löytää hurjasudet lumesta. Tästä tuli lopulta Valtaistuinpelin ensimmäinen varsinainen luku. Martin lopetti Avalonin työstämisen ja kirjoitti ideansa muutamassa päivässä kokonaiseksi luvuksi ja oli varma sen olevan osa suurempaa kokonaisuutta. Kirjoitettuaan vielä lisää lukuja hän oivalsi kirjoittavansa fantasiaa ja alkoi laatia karttoja ja sukupuita. Kirjan kirjoittaminen kuitenkin lakkasi muutamaksi vuodeksi, kun Martin palasi Hollywoodiin tuottamaan ABC:lle tv-sarjaansa Doorways, jota ei kuitenkaan koskaan julkaistu.
Martin jatkoi Valtaistuinpelin työstämistä vuonna 1994, ja antoi agentilleen ensimmäiset 200 sivua ja kahden sivun tarinahahmotelman. Hän suunnitteli sarjan jatkuvan kirjoilla A Dance with Dragons ja The Winds of Winter muodostaen näin trilogian. Kun Martin ei ollut saanut romaania valmiiksi kirjoitettuaan jo 1400 käsikirjoitussivua, hän muutti kirjojen kokonaismäärän ensin neljään ja sitten kuuteen kirjaan. Hän mielsi sarjan koostuvan näin kahdesta yhteen liittyvästä trilogiasta, jotka muodostaisivat kokonaisen tarinan. Martin, joka pitää monimerkityksellisistä nimistä, valitsi Tulen ja jään laulun sarjan nimeksi: hänestä tulta syöksevät lohikäärmeet ja kylmät Muukalaiset olivat yksi mahdollisista merkityksistä sarjan nimen tulelle ja jäälle. Martin on myös sanonnut olevansa pakkomielteinen lauluihin kuten hänen kirjojensa A Song for Lya ja Songs of the Dead Men Sing nimetkin osoittavat.
Valtaistuinpelin tarkistettu käsikirjoitus oli 1 088 sivua pitkä (ilman liitteitä), ja sen julkaisu tapahtui elokuussa 1996. Ajan pyörän kirjoittaja Robert Jordan kirjoitti kommenttinsa kirjasta sen kanteen, mikä takasi osaltaan kirjan sekä kirjasarjan varhaisen menestyksen fantasialukijoiden parissa. Ennakkoon näytteenä julkaistu pienoisromaani Blood of the Dragon, joka sisälsi Daeneryksen luvut Valtaistuinpelistä, voitti vuoden 1997 Hugo-palkinnon parhaasta pienoisromaanista.
Valtaistuinpelin poistetut 300 sivua siirtyivät sarjan toisen osan Kuninkaiden koitoksen aluksi. Kirja julkaistiin Yhdysvalloissa helmikuussa 1999, ja sen käsikirjoituksen sivumäärä oli 1 184 (ilman liitteitä). Se oli sarjan ensimmäinen bestseller-listoille yltänyt teos sijouttuen sijalle 13 The New York Timesin listalla vuonna 1999. Taru sormusten herrasta -elokuvien menestyksen myötä useat tuottajat ja elokuvantekijät lähestyivät Martinia ensimmäisen kerran sarjan oikeuksien hankkimiseksi.
Martin oli monta kuukautta jäljessä kolmannen kirjan, Miekkamyrskyn, aikataulusta. Viimeinen hänen kirjoittamansa luku koski ”Punaisia häitä”, jotka sijoittuvat kirjan puolivälin jälkeen. Miekkamyrskyn käsikirjoituksen sivumäärä ylsi 1 521 sivuun (ilman liitteitä), mikä aiheutti ongelmia kustantajille ympäri maailman. Bantam Books julkaisi kirjan yhtenä osana Yhdysvalloissa marraskuussa 2000, kun taas jotkin vieraskieliset versiot jaettiin kahteen, kolmeen tai jopa neljään osaan. Suomessa kirja julkaistiin kahdessa osassa. Miekkamyrsky debytoi sijalla 12 New York Timesin bestseller-listalla.
Ongelmallinen jatko (2000–2011)
thumb|left|220px|George R. R. Martin jakamassa nimikirjoituksia vuonna 2011. Valtaistuinpelin, Kuninkaiden koitoksen ja Miekkamyrskyn jälkeen Martin aikoi alun perin kirjoittaa vielä kolme kirjaa lisää. Neljännen, Lohikäärmetanssiksi nimetyn kirjan piti keskittyä Daenerys Targaryenin paluuseen Westerosiin ja syntyviin konflikteihin. Martin halusi tarinan sijoittuvan viisi vuotta Miekkamyrskyn tapahtumien jälkeen, jotta nuoremmat hahmot vanhenesivat ja lohikäärmeet kasvaisivat suuremmiksi. Kustantajat halusivat uuden kirjan olevan Miekkamyrskyä lyhyempi, ja Martin tähtäsi Kuninkaiden koitoksen pituuteen. Martin suunnitteli kirjaan pitkän prologin, joka kertoi Aeron Märkätukasta kuninkaankäräjillä. Koska Rautasaarten ja Dornen tapahtumat tulisivat vaikuttamaan kirjan sisältöön eikä hän voinut kertoa niistä jo olemassa olevilla hahmoilla, hän kehitti kirjaan yhteensä kolme uutta kertojahahmoa.
Vuonna 2001 Martin oli yhä toiveikas neljännen osan julkaisuajankohdan, vuoden 2002 viimeisen neljänneksen, suhteen. Hän ei kuitenkaan saanut kirjoitettua viiden vuoden aukkoa toimivaksi kaikille hahmoille. Martin ei halunnut täyttää aukkoa pelkillä takaumilla ja hahmojen muisteluilla, mutta ei voinut toisaalta myöskään jättää kirjoittamatta menneistä tapahtumista. Työskenneltyään kirjan parissa noin vuoden Martin käsitti tarvitsevansa väliin ylimääräisen kirjan, joka sai nimen Korppien kestit. Kirja jatkuisi suoraan siitä mihin kolmas kirja jäi, ja Martin hylkäsi idean viiden vuoden aukosta. Hän pilkkoi 250-sivuisen prologin uusien dornelaisten ja rautasaarelaisten kertojahahmojen luvuiksi. Nämä laajennetut tarinat ja tarinoiden vuorovaikutukset tekivät juonesta Martinille vaikeamman käsitellä.
Koska sarjan hahmot olivat päätyneet eri puolille maailmaa, Martinin ystävä ehdotti kirjan jakamista maantieteellisesti kahteen osaan, joista Korppien kestit olisi ensimmäinen: tämä antaisi Martinille aikaa viedä aloittamansa tarinat päätökseen suunnittelemallaan tavalla. Hän katsoi ratkaisun parhaaksi vaihtoehdoksi vielä vuosienkin päästä. Martin siirsi keskeneräiset, itään (Essosiin) ja pohjoiseen (Talvivaaraan ja Muurille) sijoittuvat tarinat seuraavaan kirjaan, Lohikäärmetanssiin, ja jätti Westerosin Kuninkaansatamaan, Jokimaille, Dorneen ja Rautasaarille sijoittuvat tarinat Korppien kesteihin. Molemmat kirjat jatkoivat välittömästi siitä, mihin Miekkamyrsky jäi, ja etenivät rinnakkain eivätkä peräkkäin. Molemmissa kirjoissa oli eri hahmokaarti lukuun ottamatta muutamia poikkeuksia. Martin jakoi Aryan luvut kahteen kirjaan siirrettyään jo kolme muista suosituista hahmoista (Jon Nietos, Tyrion ja Daenerys) Lohikäärmetanssiin.
Jääkiekon alle 18-vuotiaiden Aasian ja Oseanian mestaruuskilpailut
Jääkiekon alle 18-vuotiaiden Aasian ja Oseanian mestaruuskilpailut oli vuosittain järjestetty arvoturnaus, jota pelattiin vuosina 1984–2002. Turnaukseen osallistui pääasiassa Aasian maiden joukkueita sekä Australia. Turnauksen järjesti Kansainvälinen jääkiekkoliitto IIHF. Turnauksen nimi lyhennettiin englanniksi AJC-18.
Tulen ja jään laulu
Ongelmallinen jatko (2000–2011)
Korppien kestit julkaistiin lokakuussa 2005 Britanniassa ja marraskuussa Yhdysvalloissa, ja se nousi suoraan New York Timesin bestseller-listan ensimmäiselle sijalle. Yksi kirjaa kehuvista arvostelijoista oli Timen Lev Grossman, joka kutsui Martinia ”Amerikan Tolkieniksi”. Fanit ja kriitikot olivat kuitenkin pettyneitä tarinan jakamiseen, joka jätti monen Miekkamyrskystä tutun suositun hahmon kohtalon avoimeksi. Martin kertoi kirjoittaneensa Lohikäärmetanssista jo puolet, ja ilmoitti Korppien kestien loppunäytöksessä seuraavan osan julkaistavan seuraavana vuonna. Julkaisupäivää kuitenkin lykättiin kerta toisensa jälkeen. Sillä välin, vuonna 2007, HBO hankki oikeudet Tulen ja jään lauluun sovittaakseen sen televisiosarjaksi. Sarja alkoi huhtikuussa 2011, ja ensimmäiset kymmenen jaksoa kattoivat Valtaistuinpelin kokonaisuudessaan.
Jääkiekon alle 18-vuotiaiden Aasian ja Oseanian mestaruuskilpailut
Vastaavasti Euroopassa pelattiin alle 18-vuotiaiden Euroopan-mestaruuskilpailuja vuosina 1977–1998 ja alle 19-vuotiaiden Euroopan-mestaruuskilpailuja vuosina 1968–1976, ennen kuin turnaus laajeni alle 18-vuotiaiden maailmanmestaruuskilpailuiksi vuonna 1999. Eniten mestaruuksia Aasian ja Oseanian mestaruuskilpailuista voitti kymmenellä kullallaan Japani.
1980-luvulla
Turnaus pelattiin ensimmäisen kerran Japanin Kushirossa ja Tomakomaissa Japanin, Kiinan, Etelä-Korean ja Australian kesken vuonna 1984. Japani voitti kolme ensimmäistä turnausta, jonka jälkeen Pohjois-Korea osallistui ensimmäisen kerran vuoden 1987 turnaukseen ja voitti heti ensimmäisellä kerralla mestaruuden.
Tulen ja jään laulu
Ongelmallinen jatko (2000–2011)
Lohikäärmetanssi julkaistiin kuuden vuoden kuluttua heinäkuussa 2011, ja sen käsikirjoituksen pituus oli noin 1 600 sivua; se ylitti sivumäärässään ja kirjoitusajassaan kaikki sarjan aikaisemmat kirjat. Kirjan viimeisen kolmasosan alkaessa tarina yhtyi Korppien kestien loppuun ja jatkoi siitä. Martin oli kuitenkin suunnitellut kirjan jatkuvan vielä pidemmälle, mutta joutui pudottamaan siitä ainakin yhden suuren taistelukohtauksen sekä jättämään useiden hahmojen kohtalon avoimeksi. Hän piti myöhästymisen syynä pääasiassa ”meereeniläissolmuksi” kutsumaansa ongelmaa, joka oli vaivannut häntä jo vuodesta 2005. Sen uskottiin liittyvän ongelmaan saada eri hahmojen tarinat kronologisesti toimiviksi niiden kietoutuessa Daeneryksen tarinaan. Hän myös myönsi käyttäneensä liikaa aikaa tarinan uudelleenkirjoittamiseen ja hiomiseen, mutta kielsi vankasti menettäneensä kiinnostuksensa sarjaan tai viivytelleen tarkoituksellisesti tuottaakseen enemmän rahaa.
Húsavík
Húsavík on pieni kaupunki ja entinen kunta Pohjois-Islannissa Skjálfandin lahden rannalla. Asukasluku oli 2 323 vuonna 2019. Húsavík kuuluu nykyisin Norðurþingin kuntaan.
Tulen ja jään laulu
Suomennokset
Vuonna 2002 perustettiin kustannusosakeyhtiö Kirjava, koska perustajat halusivat nähdä omia suosikkikirjojaan käännettyinä suomeksi. Kääntäjä Satu Hlinovsky ihastui Valtaistuinpeliin lukiessaan sitä ja halusi ottaa sen käännettäväksi. Romaanista tuli Kirjavan ensimmäinen julkaisu, ja se julkaistiin 12. joulukuuta 2003. Toinen osa Kuninkaiden koitos julkaistiin 15. joulukuuta 2004. Sarjan kolmas osa Miekkamyrsky päätettiin julkaista kahdessa osassa sen pituuden takia, ja ensimmäinen nide julkaistiin 31. lokakuuta 2005 toisen niteen seuratessa 21. heinäkuuta 2006. Neljäs osa Korppien kestit julkaistiin 25. lokakuuta 2007. Kirjojen kansikuvat on laatinut Petri Hiltunen.
Jääkiekon alle 18-vuotiaiden Aasian ja Oseanian mestaruuskilpailut
Viimeiset turnaukset ja joukkueiden myöhempi menestyminen
Alkuperäisjoukkue Japani jättäytyi vuoden 2000 turnauksesta lähdettyään mukaan alle 18-vuotiaiden B-sarjan maailmanmestaruuskilpailuihin. Joukkue on myöhemmin pysynyt maailmanmestaruuskilpailujen 1. divisioonassa. Pohjois-Korea korvasi Japanin Aasian ja Oseanian mestaruuskilpailujen 1. divisioonassa ja voitti turnauksen. 2. divisioonassa Uuden-Selannin ja Kiinan Taipein kanssa pelasivat paluun tehnyt Thaimaa sekä tulokasjoukkue Mongolia. Mongolia pelasi Thaimaan kanssa 4–4-tasapelin, mutta joukkue jäi kuitenkin viimeiseksi. Seuraavana vuonna Mongolia voitti 2. divisioonan turnauksen. Uusi-Seelanti liittyi I divisioonaan Pohjois-Korean tilalle, mutta jäi viimeiseksi. Pohjois-Korea liittyi alle 18-vuotiaiden 1. divisioonan maailmanmestaruuskilpailuihin, joissa joukkue sijoittui viimeiseksi ja putosi 2. divisioonaan. Pohjois-Korea ei ole enää sittemmin osallistunut ikäluokan turnauksiin.
Húsavík
Asukkaiden tärkeimmät tulonlähteet ovat turismi, kalastus, lampaat, kaupankäynti ja teollisuus. Húsavíkista on tullut Islannin valasturismin keskus, sillä valaat uivat usein lahden rannikolle.
Tulen ja jään laulu
Suomennokset
Vuonna 2009 julkaistiin Valtaistuinpelin kovakantinen laitos, jossa on Petri Hiltusen laatima mustavalkoinen kuvitus. Samanlainen versio Kuninkaiden koitoksesta julkaistiin vuonna 2011.
Vuonna 2014 julkaistiin Lohikäärmetanssi 1 ja Lohikäärmetanssi 2 sekä Miekkamyrskyn kovakantinen laitos.
Jääkiekon alle 18-vuotiaiden Aasian ja Oseanian mestaruuskilpailut
Viimeiset turnaukset ja joukkueiden myöhempi menestyminen
Vuonna 2002 turnaus pelattiin viimeisen kerran. Joukkuemäärä väheni kuuteen, ja II divisioona poistui, kun Etelä-Korea siirtyi pelaamaan alle 18-vuotiaiden 3. divisioonan maailmanmestaruuskilpailuihin. Se nousi sieltä seuraavaksi vuodeksi II divisioonaan. Sittemmin Etelä-Korean korkein sijoitus on 1. divisioonan A-lohkon viides sija vuodelta 2010. Vuoden 2002 turnauksen kaksi ensimmäistä sijaa menivät alkuperäisjoukkueille Kiinalle ja Australialle, kun taas isäntäjoukkue Uusi-Seelanti voitti pronssia.
Aasian ja Oseanian mestaruuskilpailujen päätyttyä Kiina, Australia ja Uusi-Seelanti siirtyivät vuonna 2003 pelaamaan alle 18-vuotiaiden 3. divisioonan maailmanmestaruuskilpailuihin. Joukkueet muodostivat turnauksen A-lohkon, jossa pelasi myös isäntäjoukkue Meksiko. Australia voitti kultaa ja nousi seuraavaksi vuodeksi II divisioonaan. Kiina voitti pronssia. Australian sarjataso on myöhemmin vaihdellut 2. ja 3. divisioonan maailmanmestaruuskisojen välillä, ja joukkueen parhaat sijoitukset ovat 2. divisioonan lohkon viidennet sijat vuosilta 2006 ja 2007. Kiinan sarjataso on Australian tapaan vaihdellut 2. ja 3. divisioonan välillä. Joukkue on parhaimmillaan sijoittunut 2. divisioonan lohkossa viidenneksi vuosina 2008 ja 2011. Huhtikuussa 2017 maan KHL-joukkue Kunlun Red Starin ilmoitettiin ottavan tehtäväkseen kehittää Kiinan maajoukkuekiekkoilua ja koota maan alle 18-vuotiaiden maajoukkue pohjoisamerikkalaiseen Northwest Hockey -liigaan. Uusi-Seelanti on puolestaan kerran onnistunut nousemaan 2. divisioonaan vuoden 2011 turnaukseen.
Viimeisen turnauksen jälkeen muista joukkueista Kiinan Taipei on osallistunut 3. divisioonan maailmanmestaruuskilpailuihin vuodesta 2008, jolloin joukkue ylsi myös parhaimmalle sijoitukselleen hopeaan. Mongolia on osallistunut saman sarjatason turnaukseen vuosina 2008 ja 2010. Yhden kerran Aasian ja Oseanian mestaruuskisojen 2. divisioonassa pelannut Etelä-Afrikka pelasi ensin vuoden 2000 turnauksen 2. divisioonan Euroopan-mestaruuskilpailuissa ja sen jälkeen pääsääntöisesti 3. divisioonan maailmanmestaruuskilpailuissa. Joukkue nousi 2. divisioonaan vuosien 2003 ja 2005 turnauksiin. Meksiko aloitti 3. divisioonan maailmanmestaruuskilpailuissa vuonna 2003 ja on jatkanut pääsääntöisesti siellä. Parhaimmillaan joukkue on sijoittunut 2. divisioonassa lohkonsa neljänneksi vuosina 2005 ja 2006.
Tulen ja jään laulu
Lajityyppi
Keskiaikainen asetelma on ollut perinteinen pohja korkealla fantasialle ennen Tolkieniakin, jonka teokset hallitsevat vieläkin lajityyppiä. Ennen Tulen ja jään laulun aloittamista Martinin mielestä moni Tolkienin jäljittelijöistä kirjoitti ”Disneyland-keskiajasta” ymmärtämättä aikakauden todellista raakuutta. Historiallinen fiktio oli hänestä paljon karumpaa ja realistisempaa, ja häntä kiehtoivat keskiaikaisten vastakohtien, kuten ritarilaitoksen ja sodan raakuuden tai hökkelikylien ja mahtavien linnojen, mahdollisuudet. Kun historiallisessa fiktiossa lukijat voivat olla jo perillä tapahtumien historiallisesta kulusta, eivät he fantasiassa tiedä miten alkuperäisille hahmoille käy: tämä luo lisäjännitystä ja lukijat pystyvät samaistumaan hahmoihin paremmin. Niinpä Martin halusi yhdistää historiallisen fiktion realismin ja parhaiden fantasiateosten viehätyksen, mutta rajoitti taikuutta tuodakseen taisteluita ja poliittista juonittelua paremmin esille.
Jääkiekon alle 18-vuotiaiden Aasian ja Oseanian mestaruuskilpailut
Viimeiset turnaukset ja joukkueiden myöhempi menestyminen
Alle 18-vuotiaiden turnaus pidettiin IIHF Challenge Cup of Asian yhteydessä kertaalleen vuonna 2012. Ainoa aiemmin Aasian ja Oseanian mestaruuskilpailuihin osallistunut maa oli Thaimaa, joka voitti kultaa. Muut turnaukseen osallistuneet joukkueet olivat Arabiemiirikunnat, Malesia, Intia ja Hong Kong.
Tulen ja jään laulu
Televisiosarja
thumb|right|150px|Eddard Stark [[Sean Beanin näyttelemänä.]]
Jääkiekon alle 18-vuotiaiden Aasian ja Oseanian mestaruuskilpailut
Vanhemmat ikäluokat
Alle 20-vuotiaiden kilpailuja on pelattu vuodesta 1974 ja virallisesti vuodesta 1977. Formaattiin liittyi alempi sarjataso ensimmäisen kerran vuonna 1979 ja Japani liittyi ensimmäisenä aasialaisena joukkueena ikäluokan maailmanmestaruusturnauksiin vuonna 1982, jolloin se sijoittui B-sarjassa kolmanneksi. Seuraavana vuonna Australia osallistui ensimmäisen kerran C-sarjan maailmanmestaruusturnaukseen sijoittuen lopulta viimeiseksi. Vuonna 1985 Japani pääsi ensimmäisen kerran isännöimään alle 20-vuotiaiden ikäluokan B-sarjan turnausta, jolloin joukkue sijoittui kolmanneksi.
Pohjois-Korea osallistui alle 20-vuotiaiden ikäluokan maailmanmestaruuskilpailuhin vuosina 1988–1993 ja 2010–2011. Joukkue nousi B-sarjaan vuoden 1992 turnaukseen. Etelä-Korea osallistui C-sarjan turnaukseen vuosina 1990–1993, mutta on ollut ikäluokassa jälleen aktiivinen vuodesta 2003. Kiina pelasi C-sarjan maailmanmestaruuskilpailuissa vuonna 1986, mutta pelasi 3. divisioonassa vasta seuraavan kerran vuonna 2004. Kazakstan on osallistunut alle 20-vuotiaiden ikäluokan maailmanmestaruuskilpailuihin Neuvostoliiton hajoamisen jälkeen vuodesta 1993 alkaen. Etelä-Afrikka on puolestaan ollut ikäluokan maailmanmestaruuskisoissa vuodesta 1996 ja Meksiko vuodesta 1997 alkaen.
Tulen ja jään laulu
Televisiosarja
Tulen ja jään laulu -sarjan televisioversiointi alkoi tammikuussa 2007, kun HBO hankki sarjan oikeudet aikeenaan sovittaa se kansainväliseksi televisiosarjaksi. David Benioff ja D. B. Weiss palkattiin kirjoittamaan ja tuottamaan sarjaa, ja tarkoituksena oli tehdä jokaisesta kirjasta yksi tuotantokausi. Pilottijakso tuotettiin vuoden 2009 lopussa ja päätös yhdeksästä lisäjaksosta tehtiin maaliskuussa 2010. Sarjan nimeksi tuli ensimmäisen kirjan mukaan Game of Thrones. Sarjaa on esitetty Yhdysvalloissa kahdeksan tuotantokautta.
Jääkiekon alle 18-vuotiaiden Aasian ja Oseanian mestaruuskilpailut
Vanhemmat ikäluokat
Alle 18-vuotiaiden Aasian ja Oseanian mestaruuskilpailujen joukkueista ei lopulta juuri edetty edellä mainittuja esimerkkejä lukuun ottamatta alle 20-vuotiaiden maailmanmestaruusjoukkueisiin turnauksen olemassaolon aikana. Uusi-Seelanti sai viimeisiin Aasian ja Oseanian mestaruusturnauksiin osallistuneesta joukkuuesta rungon alle 20-vuotiaiden maailmanmestaruusturnauksiin ensimmäisen kerran vuonna 2004. Kiinan Taipei sai ensimmäisen alle 20-vuotiaiden maailmanmestaruuskisojen joukkueen vuonna 2010. Thaimaa ja Mongolia eivät ole kertaakaan osallistuneet turnauksiin.
Tulen ja jään laulu
Televisiosarja
Suomessa Yle alkoi esittää sarjaa TV2:lla tammikuussa 2012.
Videopelit
Heinäkuussa 2010 pelitalo Cyanide ilmoitti työstävänsä Microsoft Windowsille kirjasarjaan perustuvaa strategiapeliä nimeltä A Game of Thrones: Genesis. Peli kattaa ajallisesti tuhannen vuoden jakson sarjasta ja esittelee muun muassa Aegon Valloittajan maihinnousun sekä Nymerian Dornen valloituksen. Sotilaallisten toimenpiteiden lisäksi peli tarjoaa myös mahdollisuuden diplomatiaan. George R. R. Martin auttoi pelin tarinan laatimisessa. Peli menestyi arvosteluissa kehnosti, ja sen arvostelujen keskiarvo Metacriticissä on 53/100.